Montes Transantarctici

Montes Transantarctici sunt montes perpetui in Antarctica qui trans continentem a Capite Adare in Terra Victoriae septentrionali ad Terra Coatsianam praeter nonnullas interruptiones extenditur. Hi montes Antarcticam Orientalem et Antarcticam Occidentalem dividunt. Comprehendunt nonnullos greges montanos separatim nominatos, qui saepe in minores iactus vicissim dividuntur.

 Geographia 
Hi montes perpetui extenduntur inter Mare Rossianum et Mare Weddellianum per omne spatium Antarcticae; ergo nomen. Montes Transantarctici, circa 3500 chiliometrorum longi, sunt unus ex longissimis montibus perpetuis telluris. Hi montes, a 100 ad 300 chiliometra lati fines sunt Antarcticae Orientalis et Antarcticae Occidentalis. Lamina Glaciaria Antarcticae Orientalis totam Montium Transantarcticorum longitudinem secundum latus Hemisphaerii Orientalis terminat, latusque Hemisphaerii Occidentalis a Mari Rossiano in Terra Victoriae a Capite Adare ad Fretum McMurdoanum, Laminam Glaciariam Rossianam a Freto McMurdoano Sound ad regionem prope Glaciarium Scottianum et Lamina Glaciaria Antarctica Orientalis procul terminat.Hogan 2011.

Culmina et valles siccae Montium Transacticorum sunt nonnulli e paucis locis in Antarctica a glacie non operti, quarum altissimi plus quam 4500 metra super aequor maris stant. Valles Siccae McMurdoanae, prope Fretum McMurdoanum patentes, sunt praecipua res Antarctica: terrae quae nive et glacie carent ob praecipitationem et ablationem glaciei in vallibus quam minimam. Altissimus Montium Transantarcticorum mons est Mons Kirkpatrick, 4528 metra alta, in Montibus Reginae Alexandrae situs. Culmina secreta a glacie circumdata nunatak appellantur.

 Biologia 
Spheniscidae, Phocidae, et aves maritimae secundum litus Maris Rossiani in Terra Victoriae habitant, sed solae res vivae in interioribus montium perpetuorum regionibus sunt bacteria,Sokol et al. 2013. lichenes, algae, fungi.

Montes et aliae proprietates magni momenti, ordine geographice a Mari Rossiano ad Mare Weddellianum perscriptae:

 Terra Victoriae 

 Caput Adare
 Caput Hallett
 Fretum McMurdoanum
 Glaciarium Aviatoris
 Glaciarium Ferrarianum
 Glaciarium Lillie
 Glaciarium Nautae
 Glaciarium Priestleyanum
 Glaciarium Tuckeranum
 Montes Admiraltatis
 Montes Concordes
 Montes Principis Alberti
 Montes Victoriae
 Glaciarium David et Lingua Glaciei Drygalskiana
 Glaciarium Mackayanum
 Valles Siccae McMurdoenses
 Sinus Terrae Novae

 Montes medii 
 Glaciarium Mulockianum
 Glaciarium Byrdianum
 Glaciarium Nimrodianum
 Montes Reginae Alexandrae
 Glaciarium Beardmorense

 Montes Reginae Matildae 
 Glaciarium Shackletonianum
 Glaciarium Livianum
 Glaciarium Amundsenianum
 Glaciarium Scottianum
 Montes Bushiani
 Montes Reipublicae
 Montes Dominion
 Montes Herbertiani
 Montes Principis Olavi
 Montes Hughesiani
 Montes Supporters

 Montes australes 
 Glaciarium Reedyanum
 Montes Horlickiani
 Montes Thieliani
 Montes Pensacolani
 Glaciarium Support Force
 Flumen Glaciei Foundation
 Montes Shackletonii
 Montes Theroniani
 Flumen Glaciei Baileyanum

 Notae 

 Bibliographia 
 Hogan, C. Michael. 2011. Ross Sea, ed. P. Saundry et C. J. Cleveland. Encyclopedia of Earth. Vasingtoniae: National Council for Science and the Environment. Editio interretialis.
 Sokol, Eric, Craig W. Herbold, Charles K. Lee, S. Craig Cary, et J. E. Barrett. 2013. Local and regional influences over soil microbial metacommunities in the Transantarctic Mountains. Ecosphere 4:136. . Abstractum.

 Nexus externi 

 Tabula montium Transantarcticorum.
 De Montibus Transantarcticis, www.peakbagger.com.

Categoria:Antarctica Occidentalis
Categoria:Geographia Antarcticae
Categoria:Montes Antarcticae